FORELØBIGT FORSLAG TIL ÆNDRINGSBUDGET nr. 1 TIL BUDGETTET FOR 2002 - OVERSIGT OVER INDTÆGTER OG UDGIFTER EFTER SEKTION - SEKTION I: PARLAMENTET - SEKTION II: RÅDET - SEKTION III: KOMMISSIONEN

(forelagt af Kommissionen)

Under henvisning til:

- Artikel 78 i traktaten om oprettelse af Det Europæiske Kul- og Stålfællesskab,

- Artikel 272 i traktaten om oprettelse af Det Europæiske Fællesskab,

- Artikel 177 i traktaten om oprettelse af Det Europæiske Atomenergifællesskab,

- Artikel 15 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 762/2001 [2] af 9. april 2001,

[1] EFT L 356 af 31.12.1977, s. 1.

[2] EFT L 111 af 20.04.2001, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 1 til 2002-budgettet på grundlag af nedenstående begrundelse.

***

INDHOLDSFORTEGNELSE

BEGRUNDELSE

1. Indledning

2. Sektion I: Parlamentet

3. Sektion II: Rådet

4. Sektion III: Kommissionen

OVERSIGT OVER INDTÆGTER OG UDGIFTER EFTER SEKTION

1. Sektion I: Parlamentet

2. Sektion II: Rådet

3. Sektion III: Kommissionen Del A - Driftsbevillinger

BEGRUNDELSE

1. Indledning

Det Europæiske Råd i Laeken den 14.-15. december besluttede at indkalde et konvent om Europas fremtid, i det følgende benævnt "konventet" (se punkt III i erklæringen om Den Europæiske Unions fremtid, i det følgende benævnt Laeken-erklæringen).

I Laeken-erklæringen hedder det endvidere, at konventet, der holder sit indledende møde den 1. marts 2002 og udpeger et præsidium, vil blive bistået af et sekretariat for konventet, som skal varetages af Rådets Generalsekretariat.

Europa-Parlamentet, Rådet og Kommissionen er nået til principiel enighed om, at de direkte overtager udgifterne til den infrastruktur, der er nødvendig for konventets arbejde.

For at dække de udgifter - ud over de nævnte infrastrukturomkostninger - der anses for nødvendige for konventets og dets sekretariats arbejde, påtænker repræsentanterne for medlemsstaternes regeringer, forsamlet i Rådet, at vedtage en afgørelse (formodentlig omkring den 25. februar 2002) om oprettelse af en fond til finansiering af konventet, i det følgende benævnt "fonden", og om fastsættelse af regler for den økonomiske forvaltning af fonden.

Europa-Parlamentet, Rådet og Kommissionen skal vedtage en interinstitutionel aftale (formodentlig omkring den 28. februar 2002) om deres respektive bidrag til fonden i dennes første budgetår, der løber fra ikrafttrædelsen af ovennævnte afgørelse og indtil den 31. december 2002.

På baggrund af denne interinstitutionelle aftale forelægger Kommissionen herved et ændringsbudget til 2002-budgettet, der indebærer oprettelse af budgetposter og overførsel af de nødvendige bevillinger til betaling af de tre institutioners bidrag til fonden.

2. Sektion I: Parlamentet

Parlamentet har understreget, at det i høj grad går ind for, at konventet får stillet de nødvendige konkrete midler til rådighed, da det mener, at konventet har en almen og fælles målsætning, og at alle involverede institutioner derfor bør bidrage til dets finansiering.

Af hensyn til overskuelighed og gennemsigtighed oprettes der en ny budgetpost til dækning af Parlamentets bidrag til finansiering af konventet. Der overføres 1 mio. EUR til denne budgetpost fra reserven til uforudsete udgifter.

3. Sektion II: Rådet

I overensstemmelse med den interinstitutionelle aftale om finansiering af konventet yder Rådet et bidrag på 400 000 EUR til fonden for regnskabsåret 2002.

For at sikre lanceringen af konventets selvstændige budget har Rådets Generalsekretariat af retsbevarende grunde fundet det hensigtsmæssigt at åbne mulighed for at udbetale en første tranche på 100 000 EUR under anvendelse af artikel 280 "Tilskud og deltagelse i udgifter". Ved overførsel nr. 1/02, som Rådet vedtog den 14.2.2002, blev denne artikel forhøjet med 100 000 EUR ved tilførsel fra kapitel 101 "Reserve til uforudsete udgifter".

For at sikre gennemsigtigheden bør der endelig ske en ændring af den nuværende budgetstruktur for artikel 280 "Tilskud og deltagelse i udgifter", så udgifterne til konventet kan følges særskilt. Det foreslås at oprette kontiene 2800 "Tilskud og deltagelse i udgifter" og 2809 "Bidrag til fonden til finansiering af Det Europæiske Konvent".

Endelig skal der gennem nærværende ændringsbudget ske en forhøjelse af konto 2809 med 300 000 EUR for at nå op på det aftalte beløb (400 000 EUR). Forhøjelsen sker ved tilførsel fra artikel 270 "EF-Tidende".

Sammenfatning:

>TABELPOSITION>

(*) Denne overførsel er allerede foretaget af retsbevarende grunde ved overførsel nr. 1/02

4. Sektion III: Kommissionen

I overensstemmelse med den interinstitutionelle aftale om finansiering af konventet yder Kommissionen et bidrag på 2 600 000 EUR til fonden for regnskabsåret 2002. For at sikre overskuelighed og gennemsigtighed oprettes der en ny konto til opførelse af dette bidrag.

For at kunne overføre 2,6 mio. EUR til denne nye budgetpost har Kommissionen besluttet at nedskære en række budgetposter under afsnit A-7, da dette anses for at være den eneste mulige måde at tilvejebringe de nødvendige bevillinger på inden for den meget korte tidsfrist, som anmodningen indebærer. På nuværende tidspunkt i regnskabsåret har Kommissionen endnu ikke kortlagt de budgetposter, hvor bevillingerne er større end de forventede behov. Kommissionen agter derfor at udsætte visse specifikke aktioner, der skulle have været gennemført i 2002, navnlig på områderne uddannelse og udvikling af informationssystemer. Hvis Kommissionen i løbet af året vurderer, at der er bevillinger til rådighed under andre poster i del A, vil den foreslå de nødvendige overførsler, så de udsatte aktioner kan gennemføres.

OVERSIGT OVER INDTÆGTER OG UDGIFTER EFTER SEKTION

SEKTION I

PARLAMENTET

UDGIFTER

>TABELPOSITION>

AFSNIT 3

UDGIFTER I FORBINDELSE MED INSTITUTIONENS UDFØRELSE AF SÆRLIGE OPGAVER

KAPITEL 37 - SÆRLIGE UDGIFTER FOR VISSE INSTITUTIONER OG ORGANER

Ny artikel

Artikel 372 - Bidrag til finansieringen af udgifter i forbindelse med Konventet om Europas fremtid

>TABELPOSITION>

Anmærkninger

Ny artikel

Denne bevilling skal dække Europa-Parlamentets bidrag til finansieringen af Konventet om Europas Fremtid, som Det Europæiske Råd på sit møde i Laeken den 14. og 15. december 2001 besluttede at indkalde.

Interinstitutionel aftale af [DATE] mellem Europa-Parlamentet, Rådet og Kommissionen med henblik på at bidrage til finansiering af konventet.

Afgørelse truffet af repræsentanterne for medlemsstaternes regeringer, forsamlet i Rådet, den [DATE] om oprettelse af en fond, der skal finansiere Konventet om Den Europæiske Unions fremtid, og om regler for den økonomiske forvaltning af fonden.

AFSNIT 10

ANDRE UDGIFTER

KAPITEL 10 1 - RESERVE TIL UFORUDSETE UDGIFTER

>TABELPOSITION>

SEKTION II

RÅDET

UDGIFTER

>TABELPOSITION>

AFSNIT 2

EJENDOMME, MATERIEL OG FORSKELLIGE DRIFTSUDGIFTER

KAPITEL 2 7 - PUBLIKATIONS- OG ADMINISTRATIONSUDGIFTER

Artikel 2 7 0 - EF-Tidende

>TABELPOSITION>

KAPITEL 2 8 - TILSKUD OG DELTAGELSE I UDGIFTER

Artikel 2 8 0 - Tilskud og deltagelse i udgifter

>TABELPOSITION>

Ny konto: Konto 2 8 0 0 - Tilskud og deltagelse i udgifter

>TABELPOSITION>

Ny konto: Konto 2 8 0 9 - Bidrag til fonden til finansiering af Det Europæiske Konvent

>TABELPOSITION>

Anmærkninger

Ny konto

Denne bevilling skal dække Rådets bidrag til finansieringen af Konventet om Europas Fremtid, som Det Europæiske Råd på sit møde i Laeken den 14. og 15. december 2001 besluttede at indkalde.

Interinstitutionel aftale af [DATE] mellem Europa-Parlamentet, Rådet og Kommissionen med henblik på at bidrage til finansiering af konventet.

Afgørelse truffet af repræsentanterne for medlemsstaternes regeringer, forsamlet i Rådet, den [DATE] om oprettelse af en fond, der skal finansiere Konventet om Den Europæiske Unions fremtid, og om regler for den økonomiske forvaltning af fonden.

SEKTION III

KOMMISSIONEN

UDGIFTER

Del A: Driftsbevillinger

>TABELPOSITION>

AFSNIT 4

INTERINSTITUTIONELT SAMARBEJDE, INTERINSTITUTIONELLE TJENESTER OG AKTIVITETER

Nyt kapitel

KAPITEL A-44 - BIDRAG TIL FINANSIERINGEN AF UDGIFTER I FORBINDELSE MED KONVENTET OM EUROPAS FREMTID

Ny artikel

Artikel A-440 - Bidrag til finansieringen af udgifter i forbindelse med Konventet om Europas fremtid

>TABELPOSITION>

Anmærkninger

Ny artikel

Denne bevilling skal dække Kommissionens bidrag til finansieringen af Konventet om Europas Fremtid, som Det Europæiske Råd på sit møde i Laeken den 14. og 15. december 2001 besluttede at indkalde.

Interinstitutionel aftale af [DATE] mellem Europa-Parlamentet, Rådet og Kommissionen med henblik på at bidrage til finansiering af konventet.

Afgørelse truffet af repræsentanterne for medlemsstaternes regeringer, forsamlet i Rådet, den [DATE] om oprettelse af en fond, der skal finansiere Konventet om Den Europæiske Unions fremtid, og om regler for den økonomiske forvaltning af fonden.

AFSNIT A-7

DECENTRALE UDGIFTER TIL HJÆLPEPERSONALE OG DRIFTSUDGIFTER

KAPITEL A-70 - DECENTRALE UDGIFTER TIL HJÆLPEPERSONALE OG DRIFTSUDGIFTER

A-700 Decentrale udgifter til hjælpepersonale

A-7 0 0 1 Midlertidigt personale

>TABELPOSITION>

A-7 0 0 2 Teknisk og administrativ bistand på forskellige aktivitetsområder

>TABELPOSITION>

A-701 Tjenesterejse- og befordringsudgifter samt andre udgifter i forbindelse hermed

>TABELPOSITION>

A-704 Diverse udgifter ved afholdelse af og deltagelse i konferencer, kongresser og møder

A-7 0 4 0 Konferencer, kongresser og møder afholdt af institutionerne

>TABELPOSITION>

A-7 0 4 1 Udgifter til institutionens deltagelse i konferencer, kongresser og møder

>TABELPOSITION>

A-7 0 6 Faglig efter- og videreuddannelse samt managementuddannelse

>TABELPOSITION>

A-7 0 7 Udvikling af informations- og forvaltningssystemer

>TABELPOSITION>